**Vavatenina** je grad od 34 904 stanovnika  na sjeveroistoku Madagaskara, u *Provinciji Toamasina* - *Regija Analanjirofo*, administrativni centar istoimenog Distrikta Vavatenina.

Historija
---------

*Vavatenina* je od kraja 19. vijeka bila poznata kao kraj u kojem se ispire zlato Za vrijeme francuske kolonijalne uprave *Vavatenina* se počela razvijati kao grad, admininistrativno i trgovačko središte, svoga okruga.
Vodotoci i njihovi aluvijalni nanosi u okolici *Vavatenine*, između Fenerive i jezera Alaotra bili su kraj u kojem se ispiralo zlato, još od kraja 19. vijeka. Po nekim zapisima iz 1902. u šest mjeseci pronađeno je četrdeset kilograma zlata, ali se to drastično smanjenjilo već 1904. To se privremeno oporavilo od 1941. od 3,6 kg pronađenih te godine, na 8,8 kg 1942. i 11 kg 1944. ali je to ponovno padalo, pa je nalazište napušteno. U najnovije vrijeme ponovno ima inicijativa, da se obnovi eksploatacija zlatonosnog pijeska iz nalazišta Vavatenina, iza koje stoji - Sveafrička rudarska kompanija (Pan African Mining Corporation).
Današnja *Vavatenina* je trgovačko središte svog okruga, u kojem se može kupiti jeftinija riža iz Pakistana, od one iz okolice.

Geografske i klimatske karakteristike
-------------------------------------

*Vavatenina* se nalazi u središnjoj madagaskarskoj visoravni, pored kotline rijeke Maningori, na nadmorskoj visini od 123 m, udaljena oko 109 km južno od provincijskog središta Toamasine i oko 28 km do Indijskog oceana. *Vavatenina* ima tipičnu tropsku klimu sa čestim kišama i visokim temperaturama tokom čitave godine. Najviše kiši od januara do marta, a najugodnije je u septembru i oktobru kad je klima najugodnija, tad je prosječna temperatura od 21-23 °C.

*Vavatenina* zajedno sa 22 sela (*fokontani*) u svojoj okolici ima 38 000 stanovnika, od tog je 54% stanovništva mlađe od 18 godina, porodice u tom ruralnom kraju imaju puno djece. Tako da u gradu i okolici postoji 34 osnovnih škola (26 javnih i 8 privatnih), koje rade dvokratno, ali ni to nije dovoljno za svu djecu. Većina stanovnika *Vavatenine* njih 88,50 % živi od poljoprivrede, danas se uzgajaju većinom kulture za prodaju, a ne hrana, kao u prošla vremena. Nakon pada cijene kave, uzgoja se većinom klinčić koji zauzima gotovo 2/3 obradivog tla - oko 4000 hektara, nešto ličija, vanilije, papra i cimeta.

Transport, privreda
-------------------

Do *Vavatenine* vodi nacionalna cesta br. 22 od Toamasine, koja nakon 12 km ima kraj kod mjesta Anhajambe na Maningoriju, tako da se do jezera Alaotra i Antananariva mora ići preko Toamasine, pa do Antananariva ima 439, a do jezera Alaotra čak 541 km, umjesto 80 koliko je jezero fizički udaljeno (istina preko planina).

Izvori
------

1. 1 2  2005 population estimates for cities in Madagascar, mongabay.com (pristupljeno: 25. 8. 2011.)
2. 1 2 3 4  „Pan African Mining Corporation - Properties & Projects: Vavatenina". Pan African Mining Corporation. 2010. Pristupljeno 8. 10. 2011.
3. ↑  „Voyage à Madagascar - Vavatenina". 2010. Arhivirano iz originala na datum 2013-12-02. Pristupljeno 8. 10. 2011.
4. 1 2 3  „La Vie à Vavatenina". Solidarité Malagasy. 2002. Pristupljeno 2008-03-08. [*mrtav link*]

Povezano
--------

* Popis gradova na Madagaskaru

Vanjske veze
------------

* Voyage à Madagascar - Vavatenina Arhivirano 2013-12-02 na Wayback Machine-u ()
* La Vie à Vavatenina[*mrtav link*] ()